Vera polîtîkayanê tepiştişî û tedaya girane ya dewletanê mêtingeran ciwanê kurdî seba azadîya şaran tewrê gerîlayan benê.Ciwananê ke xo resnayî Herêmanê Pawitişî yê Medya ANFyî reyde qisey kerd.
Memyan Mawayî vat: "Wazenê ke estbîyayîşê kurdan çin bikê. Her parçeyê Kurdîstanî de qirkerdiş kenê. Rejîmê Îranî polîtîkayê teda, asîmîlasyonî û çinkerdişî keno, dewleta tirke zî qirkerdiş û nîjadperestîye kena. Ma zî bire daye ke bibê şerwanê azadîye."
Ferhat Wêranşarî vat: "Dewleta tirkê bêmabên sîyasetê qirkerdişî kena. Şaristananê kurdan rijnena, wazena ke hişmendîya kurdan çin bika. Mi no nêheqî qebul nêkerd û ezs tewrê gerîlayan bîye."
Nûman Çilçemalî vat: "Mi teda rejîmê Îranî qebul nêkerde coka ez tewrê gerîlayan bîye. Mi sîyasetê çinkerdişê kurdan fam kerd. Seba mi wextê têkoşînî dest pêkerd."
Xebat Dîwandereyî vat: "Rewşe de ke dewletê herême plananê qirkerdişê şarê ma kenê nêbeno ke ma şarê xo bêpawitişî ca verdê. Ciwanê kurdî PKK de eşkenê bibê şerwanê azadîye û şorişgêrêko baş."
